open-index/open-wikipedia-markdown huggingface dataset:
Hallila (Seinäjoki)

**Hallila** on yksi Seinäjoen 34:stä kaupunginosasta. Omakotitalovaltainen Hallila sijaitsee kaupungin keskustan eteläpuolella. Vuoden 2022 joulukuussa Hallilan asukasluku oli 1&nbsp;091. Hallilan ja keskustan välissä on Upan kaupunginosa. Hallilan kaupunginosa on nimetty alueella sijainneen Hallilan talon mukaan. Nykyisin alueella on muun muassa Hallilan pallokenttä.

## Kuvia

Tiedosto:Hallila, Seinäjoki rivitalo.jpg|Rivitalo Hallilassa.
Tiedosto:Hallila kerrostalo.jpg|Hallilan kerrostaloasutusta.


## Lähteet

## Aiheesta muualla
Christian Leitner

**Christian Leitner** (s. 17. joulukuuta 1964) on itävaltalainen alppihiihtovalmentaja. 

Leitner valmensi vuosina 1997–2010 Suomen miesten alppihiihtomaajoukkuetta, vuosina 2010–2015 Japanin miesten alppihiihtomaajoukkuetta ja vuosina 2015–2017 Espanjan alppihiihtomaajoukkuetta.

Leitner kilpaili myös itse alppihiihdossa. Hän kuului Itävallan nuorten maajoukkueeseen, kunnes loukkaantui 18-vuotiaana. Sen jälkeen hän kilpaili Luxemburgin maajoukkueessa, kunnes lopetti uransa 23-vuotiaana.

Leitner on naimisissa alppihiihtäjä Michaela Gerg-Leitnerin kanssa, jota hän myös valmensi. Christian Leitnerin isä Mathias ”Hias” Leitner on pujottelun olympiahopeamitalisti Squaw Valleystä 1960.

## Lähteet
Suolaista ja makeaa

**Suolaista ja makeaa** on Kaisa Rastimon ohjaama romanttinen komediaelokuva, joka sai ensi-iltansa 17. maaliskuuta 1995. Elokuva kertoo todellista rakkautta etsivästä Annasta (Päivi Akonpelto), joka juhannusyönä kohtaa Laurin (Petri Hanttu).

Elokuva voitti kaksi Jussi-patsasta: Päivi Akonpelto sai Jussi-patsaan parhaasta naispääosasta ja Pietari Koskinen parhaasta äänisuunnittelusta.

## Näyttelijät

## Lähteet
Freestyle motocross

**Freestyle motocross** eli **FMX** on viime vuosina kehitetty muunnelma motocross-urheilulajista. FMX:ssä yritetään tehdä muokatuilla motocross-pyörillä mahdollisimman hienoja liikkeitä ja temppuja ilmalennon aikana. FMX vaati ajajalta erittäin hyvää kuntoa, koska pyörä on erittäin painava ja sen liikuttamiseen ilmassa tarvitaan lihaksia.

FMX-pyörien jousitusta jäykennetään, sillä hypyt ovat motocross-hyppyjä huomattavasti pidempiä ja korkeampia. Etu- ja takalokasuojat yleensä lyhennetään, jotta ne eivät olisi tiellä temppuja tehdessä. Pyörien takanumerokilpiin ja ilmanpuhdistajan koteloon tehdään isot kolot, jolloin tempuissa on helppo tarttua kiinni penkkiin ilmalennon aikana. Pyörät säädetään alavääntöisiksi ja välitykset pitemmiksi, jolloin hyppyihin tarvittava vauhti on helppo saavuttaa radalla; maksimiteholla ei ole FMX:ssä merkitystä. Pyöristä tehdään myös paljon kevyempiä.

## Katso myös
* Red Bull X-Fighters
* Jussi Seljas
* Travis Pastrana
* Nitro Circus
* Tampere Supercross
Aurinkoventtiili

**Aurinkoventtiili** on Nobel-palkitun ruotsalaisen insinöörin Gustaf Dalénin suurimpana pidetty keksintö, joka sytyttää ja sammuttaa majakat automaattisesti. Ensimmäinen sellainen otettiin käyttöön vuonna 1907.

Aurinkoventtiili on noin 30 senttiä korkea katkaistun kartion muotoinen metallikehyksinen lyhtymäinen lasirakenne; sen sisällä on neljä messinkitankoa, joista yksi keskipisteeseen sijoitettu on musta ja muut kolme peilimäisiksi kiillotettuja. Mustan tangon juuressa on magneettiventtiili. 

Laite toimii seuraavasti: kun auringonpaiste osuu lyhtyyn, kirkkaat tangot heijastavat valon mustaan tankoon, joka lämpenee ja samalla laajenee joitakin millimetrin osia. Tämä vaikuttaa tangon päässä olevaan kalvoon, joka avaa ja sulkee kaasun virtauksen. Kun aurinko laskee, tanko jäähtyy ja supistuu, ja kalvo päästää jälleen kaasua ja valo menee päälle.  

Alun perin käytettyyn asetyleenivaloon liittyi jatkuvasti palava sytytysliekki; sittemmin sähköistyksen jälkeen menettely yksinkertaistui.

Laite on ohjannut jo sata vuotta majakoiden valoa tasaisen luotettavasti; ainoa parannus siihen tehtiin pari vuotta käyttöönoton jälkeen: huippuun lisättiin äärimmäisen terävä piikki, joka esti merilintuja istumasta venttiilin päällä, jolloin ne liian helposti tahrivat lasit ulosteillaan ja tekivät venttiilin virattomaksi. Laite on osoittautunut myös erinomaisen luotettavaksi, sillä tarinan mukaan Blockhusuddenin majakan sähköistyksen yhteydessä vuonna 1980 havaittiin, että aurinkoventtiili ei ollut tarvinnut huoltoa kertaakaan eli noin 70 vuoteen.  

## Lähteet

* Kortelainen, Kari: Ruotsalaiskeksintö sadan vuoden takaa hakkaa edelleen valokennot – sytyttää automaattisesti majakan valot ohjaamaan merenkulkijoita pimeässä, Tekniikka & Talous 12.8.2019.
* 
* Tekniska Museet, Gustaf Dalén – Beacon lighting
Chip Reese

**David Edward ”Chip” Reese** (28. maaliskuuta 1951 – 4. joulukuuta 2007) oli yhdysvaltalainen uhkapeluri ja pokeriammattilainen. Pokerin lisäksi hän pelasi myös muita korttipelejä.

## Varhaiset vuodet

Reese varttui Daytonissa, Ohiossa, jossa hän oppi korttipelejä äidiltään jo lapsena. Kuusivuotiaana hän voitti saman kadun viidesluokkalaisia pokerissa. Reese jatkoi pokeriharrastustaan high schoolissa, mutta pelasi myös amerikkalaista jalkapalloa. Hän voitti joukkueensa mukana Ohion mestaruuden ja pääsi mukaan kansallisiin finaaleihin. Reesen vanhemmat uskoivat poikansa menevän opiskelemaan Harvardiin (johon hänet oli valittu), mutta Reese valitsi Dartmouth Collegen sen sijaan. 

Valmistumisensa jälkeen Reesellä oli tarkoitus jatkaa opiskelujaan Stanfordissa, mutta muuttikin sen sijaan Las Vegasiin, jossa alkoi pelata seitsemän kortin avopokeria. Hän oli työskennellyt ystävänsä isän yrityksessä, mutta voitettuaan turnauksessa Sahara Casinolla 40&nbsp;000 dollaria hän aloitti pokeriammattilaisuuden. Kun opiskelu Stanfordissa olisi alkanut, Reesen pelikassa oli yli 100&nbsp;000 dollaria ja hän ei ikinä aloittanut suunniteltuja lakiopintojaan.

## Pokeriura

Reese kirjoitti seitsemän kortin avopokeriosuuden Doyle Brunsonin klassiseen vuonna 1978 ilmestyneeseen *[[Super/System]]*-pokerioppaaseen. Kirjassa Brunson kuvaa Reeseä "toiseksi kahdesta hienoimmista pokerinpelaajasta maailmassa" ja parhaaksi seitsemän kortin avopokerin pelaajaksi, jonka kanssa on koskaan pelannut. 

Reese voitti seitsemän kortin avopokerissa kaksi World Series of Poker (WSOP) -ranneketta (1978 ja 1982), mutta turnauspelaamisen sijaan Reese tunnetaan erityisesti erinomaisena korkeiden panosten käteispelaajana. Reeseä pidettiin yleisesti maailman parhaana yleispelaajana. Pokerin lisäksi hän pelasi erinomaisesti myös ginirommia ja backgammonia.

Vuonna 1991 Reese valittiin kautta aikojen nuorimpana pelaajana Poker Hall of Fameen. Kolmannen WSOP-rannekkeensa Reese sai voittaessaan vuoden 2006 World Series of Pokerin 50&nbsp;000 dollarin sisäänoston H.O.R.S.E.-turnauksen. Ykköspalkinto oli 1,716 miljoonaa dollaria. Tässä turnauksessa oli WSOP-historian korkein sisäänosto (*buy-in*) sekä pisin lopun kaksinpeli Reesen ja Andy Blochin pelattua 7 tuntia ja 286 jakoa. Lopulta Reesen A Q löi Blochin 9 8 -käden yhteisten korttien oltua J 7 7 4 4. WSOP:n pääturnauksessa Reese on parhaimmillaan ollut 23. (vuonna 1989). World Poker Tourilla Reese oli finaalipöydässä The Fifth Annual Jack Binion World Poker Openissa vuonna 2004 sijoittuen neljänneksi ja ansaiten 207&nbsp;304 dollaria.

Elokuussa 2007 Reesen pokeriuran turnausansiot ylittivät 3,4 miljoonaa dollaria.

Reese kuoli 56-vuotiaana keuhkokuumeeseen.

### WSOP-rannekkeet

## Lähteet

## Aiheesta muualla
* WPT:n profiili
* Haastattelu PokerListings.com:ssa 
*
Klagenfurtin lentoasema

**Klagenfurtin lentoasema**  palvelee Klagenfurtin kaupunkia Itävallassa. Lentoasema sijaitsee noin kolme kilometriä kaupungin keskustasta.

Tärkeimpiä Klagenfurtiin liikennöiviä yhtiöitä ovat Austrian Arrows ja Ryanair. 

## Lähteet

## Aiheesta muualla
* Lentoaseman kotisivut
This Is Only The Beginning

**This Is Only the Beginning** on kaksi demonauhaa jotka HIM julkaisi vuonna 1995. Nauhat on julkaistu vain Suomessa. Demolla Ville Valo laulaa sekä soittaa bassoa ja rumpuja. Mikko Lindström soittaa kitaraa.

## Kappaleet
;Levy 1
#"Serpent Ride" - 4:29
#"Borellus" - 4:18
#"The Heartless" - 5:33

;Levy 2
#"Stigmata Diaboli" - 2:49
#"Wicked Game" - 4:06 (Chris Isaak -cover)
#"The Phantom Gate" - 4:46
Pallosalama (elokuva)

**Pallosalama** () on Terence Youngin ohjaama *[[James Bond]]* -elokuva vuodelta 1965. Bond-sarjan neljäs elokuva perustuu Ian Flemingin kirjoittamaan romaaniin vuodelta 1961. Elokuvan tuottivat Albert R. Broccoli, Kevin McClory ja Harry Saltzman. James Bondia näyttelee neljännen kerran Sean Connery. Elokuvan tunnuslaulun esitti Tom Jones. Elokuva oli ensimmäisen laajakuvana kuvattu James Bond -elokuva.

*Pallosalaman* tapahtumat sijoittuvat Lontooseen ja Bahaman Nassauhun. Elokuvassa oli aikaansa nähden hyvin paljon vedenalaisia kohtauksia.

## Juoni

Spectren suuruudenhullu johtaja Ernst Stavro Blofeld on kehitellyt katalan suunnitelman, jonka avulla gangsteripomo Emilio Largo (Adolfo Celi) on saanut haltuunsa Kuninkaallisten ilmavoimien Avro Vulcan -pommikoneen. Koneen lastina on kaksi atomipommia. Ellei Yhdistynyt kuningaskunta maksa hänelle sataa miljoonaa puntaa, hän räjäyttää pommeilla yhden suurkaupungin joko Yhdysvalloista tai Englannista. Salainen agentti James Bond (Sean Connery) saa tehtäväkseen jäljittää hyvin lyhyessä ajassa Emilio Largon, eli Numero 2:n, Bahamalta ja estää hänen aikeensa.

## Näyttelijät

## Palkinnot
Elokuva voitti vuoden 1965 Oscar-gaalassa parhaiden erikoistehosteiden palkinnon.

## Lähteet

* Elokuvan lopputekstit
* IMDb/Thunderball 

### Viitteet

## Aiheesta muualla
* Elokuva MGM:n sivuilla 
* 
*
Saarenmaan valssi

**Saarenmaan valssi** () on virolaisen Raimond Valgren säveltämä laulu, jonka alkuperäiset vironkieliset sanat ovat peräisin Debora Vaarandin vuonna 1946 julkaiseman runon *Talgud Lööne soos* (”Talkoot Löönen suolla”) loppusäkeistöistä. Tekstin pohjana ovat todelliset talkootanssiaiset, jotka pidettiin Saarenmaan Valjalassa sunnuntaina 9. kesäkuuta 1946. 

Laulu kertoo neuvostosotilaasta, joka ihastuu Saarenmaalla ”pellavapäiseen” virolaisneitoon ja tanssii tämän kanssa mutta ei saa tätä ”omakseen”.

Saarenmaan valssi tuli Suomessa suosituksi kahdesta Yleisradion musiikkiohjelmasta. Ensimmäisen kerran sen soitti Kalevi Kilpi Tallinnasta tuomaltaan nauhalta 7. lokakuuta 1956 musiikkipakinassa *Iltapäivä tallinnalaisessa levykaupassa*, mitä täydensivät seuraavat esitykset Kaisu-Leena Pielan juontamassa musiikkiohjelmassa *[[Eevan aamusoitto]]*. Laulu oli äänitetty kesäkuussa 1954 Viron radion suomenkieliselle toimitukselle, joka oli sen myös suomentanut.

Saarenmaan valssin myötä tuli suosituksi myös esittäjä, virolainen ooppera- ja viihdelaulaja Georg Ots, joka oli ensimmäisenä äänittänyt myös laulun vironkielisen alkuperäisversion toukokuussa 1949.  Musiikki-Fazer julkaisi suomenkielisen version heinäkuussa 1957 gramofonilevyllä, jonka B-puolella oli ”Kalastajan laulu”. Molemmissa kappaleissa Otsia säestää Viron radion viihdeorkesteri Rostislav Merkulovin johtamana.

## Galleria

kuva: Saaremaa valss sign.JPG|Saarenmaan valssin synnyinpaikka
kuva: Saaremaa valss stone.JPG|Löönen suon talkootanssien muistokivi
kuva: Saaremaa valss plaque.jpg|Muistokiven tiedotustaulu


## Lähteet
Michael Bont

**Michael Bont** (s. 31. joulukuuta 1973 Sveitsi) on sveitsiläinen alppihiihtovalmentaja. Hän toimi Suomen naisten alppihiihtomaajoukkueen päävalmentajana vuosina 2003–2007. Vuoden 2007 MM-kisojen yhteydessä ilmoitettiin, että Bont lopettaa tehtävässä kauden 2006–2007 jälkeen eikä sopimuksessa ollutta optiovuotta käytetä. Hän jatkoi silti Tanja Poutiaisen valmentajana. Bontin tilalle Suomen naisten alppihiihtomaajoukkueen päävalmentajaksi tuli slovenialainen Janez Slivnik.

Ennen Suomen naisten päävalmentajan pestiä Bont toimi Sveitsin miesten alppihiihtomaajoukkueen pujotteluvalmentajana vuosina 2002–2003. Lisäksi hän on valmentanut Sveitsin nuoria 1993–1997 ja *USA Montana Staat Skiteamissa* 1997–1998.

## Aiheesta muualla
* Valmentaja Michael Bont saa kiitosta Tanja Poutiaiselta
Albert Emon

**Albert Emon** (s. 24. kesäkuuta 1953) on ranskalainen jalkapallovalmentaja ja entinen hyökkääjä. Tammikuusta 2014 lähtien hän on toiminut Olympique de Marseillen apuvalmentajana.

## Ura
### Pelaajana

Emon pelasi urallaan menestyksekkäästi Olympique de Marseillessa voittaen liigamestaruuden ja kaksi Coupe de Francen mestaruutta. Hän lopetti uransa AS Cannes'ssa 1988. Ranskan maajoukkueessa Emon esiintyi kahdeksassa maaottelussa vuosien 1975–1980 aikana.

**Saavutukset pelaajana**

* Ranskan mestaruus: 1972
* Coupe de Francen voitto: 1972, 1976, 1980

### Valmentajana

Emon aloitti valmennusuransa valmentaen Sporting Toulon Varissa, OGC Nicessä ja AS Cannes'ssa. Olympique de Marseillen valmennusorganisaatioon Emon liittyi vuonna 2000. Hän on valmentanut Marseillen reservijoukkuetta, toiminut apulaisvalmentajana sekä lyhyitä aikoja päävalmentajana. Kauden 2005–2006 päätteeksi Emon nousi Marseillen päävalmentajaksi Jean Fernandezin jätettyä tehtävät.

Emonin johdolla Marseille sijoittui kaudella 2006–2007 liigassa toiseksi ja selvisi Mestarien liigaan. Kausi 2007–2008 alkoi kuitenkin heikosti ja Emon sai potkut 9 kierroksen jälkeen. Tuolloin Marseille oli liigassa 7 pisteellä vasta sijalla 16.

Kesällä 2009 Emonista tuli AS Cannes'n uusi päävalmentaja. Debyyttikausi toi seuralle Nationalissa vasta yhdeksännen sijan, mutta Emon sai jatkaa tehtävissään. Kun tulosta ei kaudella 2010/11 tullut edelleenkään toivotulla tavalla, sai hän tammikuussa 2011 potkut.

Joulukuun lopussa 2012 Emon teki valmennussopimuksen Ligue 1:ssä pelaavan AC Ajaccion kanssa. Hän aloittaa seuran päävalmentajana tammikuun alussa 2013. Emonin johdolla Ajaccio säilytti paikkansa liigassa. Kauden jälkeen hän ilmoitti jättävänsä tehtävät päävalmentajana.

Tammikuun alussa 2014 Emon palasi Olympique Marseilleen edustusjoukkueen apuvalmentajaksi. Hän jätti tehtävänsä päävalmentaja José Anigon tavoin kauden jälkeen.

### Saavutukset valmentajana

* Coupe de France
**Hopeaa: 2007
* Ranskan mestaruus
**Hopeaa: 2007

## Lähteet

## Aiheesta muualla

* lfp.fr
Taleggio

**Taleggio** on laakso Pohjois-Italian Alpeilla (). Se sijaitsee Bergamon ja Leccon maakuntien rajalla Lombardian alueella. Hallinnollisesti laakso jakautuu kolmen kunnan alueelle: Taleggio, Vedeseta ja Morterone. Taleggion latinankielinen nimi on *Tilietulum*.

Laakson halki virtaa Ennajoki, joka on uurtanut näyttävän kolme&nbsp;kilometriä pitkän kanjonin nimeltään *Orrido della Val Taleggio*.

Taleggio tunnetaan samannimisestä juustostaan.

## Aiheesta muualla

* http://www.comunetaleggio.com/
Topi Mikkola

**Topi Mikkola** (s. 1949 Sodankylä) on Kuhmon kulttuurisíhteeri, näyttelijä ja ohjaaja.

## Teatteriroolit
**Putkinotko*, rooli Topi, 1967, Mikkelin Naisvuoren kesäteatteri
**Ruumis myytävänä*,1967–68, (kapakan isäntä), Paukkulan Teatteri
**Setsuanin hyvä ihminen*,1967–68,(parturi Su Fu), Paukkulan Teatteri
**Lapualaisooppera*, 1968–69, Mikkelin teatteri, joukkokohtauksissa
**Ruma Elsa*, 1978–79, (professori Harju), Kuhmolaisteatteri
**Vanja-Eno*, 1996–97, professori Serebrjakovin rooli, Kajaanin kaupunginteatteri
**Umur*, 2001, Papin rooli Kai Lehtisen ohjaamassa elokuvassa

## Aiheesta muualla
* http://www.topimikkola.com/topi.html
Meteli Seis.

**Meteli seis. ry** on paltamolainen kulttuuriyhdistys, joka järjestää taidenäyttelyjä ja kulttuuritilaisuuksia. Yhdistys on perustettu vuonna 2002 vaalimaan paltamolaisia perinteitä ja edistämään alueen matkailua.

Yhdistyksen toimitilat sijaitsevat Metelinniemen golfkentän läheisyydessä Kanervan talossa. 1910-luvulla rakennetussa virkamiesjugend-tyylisessä Kanervan talossa järjestettiin 1970-luvulla *Meteli Seis* -nimisiä taidenäyttelyitä.

Taidenäyttelyt ja kulttuuriyhdistys on nimetty aikaisemmin Paltamossa toimineelle Metelin seisakkeelle osoittaneen tienviitan, jossa luki "Meteli, seis.", mukaan.

## Aiheesta muualla
* Meteli Seis. ry:n kotisivut
Marja-Liisa Swantz

**Marja-Liisa Swantz** (o.s. **Aro**; 22. helmikuuta 1926 Kuopio – 19. toukokuuta 2025 Lahti) oli suomalainen teologian tohtori ja professori. Swantz oli Helsingin yliopiston kehitysmaatutkimuksen laitoksen ensimmäinen johtaja. Professori Marja-Liisa Swantz toimi opettajana Helsingin yliopiston kansatieteen, uskontotieteen, sosiaaliantropologian, kulttuuriantropologian ja kehitysmaatutkimuksen laitoksilla. Hänen puolisonsa oli pastori Lloyd Swantz.

Marja-Liisa Swantzin tytär on politiikan- ja sukupuolentutkija, suomalais-amerikkalainen professori Aili M. Tripp.

## Elämäkertatietoja
* koululaissihteeri, Suomen Kristillinen Ylioppilasliitto (1950–1951)
* Suomen Lähetysseuran lähetti (1952–1956)
* kouluttaja, kurssikeskus Hothorpe Hall, Englanti (1957–1959)
* lähetystyöntekijä, Americas Lutherian Church (1960–1964)
* Research Associate UDSM (1965–1970)
* Acting Assist. prof., Helsingin yliopisto (1971–1972)
* Senior Research Fellow (UDSM) Univ. of Dar es Salaam (1972–1975)
* uskontotieteiden lehtori, Helsingin yliopisto (1975–)
* vt. apulaisprof. sosiaaliantropologia, Helsingin yliopisto (1977–1978)
* kehitysmaainstituutin johtaja (1981–1988)
* vt. prof. kulttuuriantropologia, Helsingin yliopisto (1985–1986)
* vieraileva professori UNU/WIDER (1993–1998)

## Palkintoja ja huomionosoituksia
*Pyhän Henrikin ristin 2012
* Helsingin yliopiston Kristiina-instituutin Kristiina-palkinto 1990
* Vuoden tiedenainen 1974
* Suomen Liike- ja Virkanaisten liiton valinta Vuoden Naiseksi 1982
* Etnisten suhteiden ja kansainvälisen muuttoliikkeen tutkimuksen seuran (ETMU) tunnustuspalkinto 2005 merkittävästä työstä etnisten suhteiden ja kansainvälisen muuttoliikkeen kysymysten parissa

## Tuotantoa
**Muistelmat:**
* Omaa tietä etsimässä. SLS 2002. 
* Tie vei Tanganjikaan. SLS 2003. 
* Aikani Afrikassa. Ajatus: Gummerus 2004. 
**Muita:**
* Tansanian nainen. Suomen antropologinen seura 1983.
* Kasva tyttäreni: Tansanian naiset kertovat/ koonnut Marja-Liisa Swantz; toimittanut Ulla-Maija Vilmi. Suomen Lähetysseura 1998.
* Bibliografia juhlajulkaisussa kunniakseni: Jeremy Gold. A. Different Kind of Journey. Suomen antropologisen seuran julkaisu 1991:28.
 
## Lähteet
Phoenix Wright: Ace Attorney

**Phoenix Wright: Ace Attorney** () on Capcomin kehittämä ja julkaisema seikkailupeli, joka on julkaistu vuonna  Nintendo DS:lle.

Peli on uudelleentehty versio Game Boy Advancen *[[Gyakuten Saiban]]* -pelistä, jossa on uusi viides luku. Peli on *[[Ace Attorney]]* -sarjan ensimmäinen osa.

Peli on visual novel -tyyppinen seikkailupeli, jossa on kaksi tärkeää osaa. Pääosassa ovat oikeudenkäynnit, joissa tarkoituksena on etsiä heikkouksia todistajien lausunnoista. Toisena tärkeänä osana ovat tutkimusosuudet, joissa jutellaan asianosaisten kanssa oikeussalin ulkopuolella ja kerätään uusia vihjeitä sekä todisteita.

Peli sijoittuu vuoteen 2016. Tapahtumapaikkana on japaninkielisessä versiossa Japani, englanninkielisessä versiossa Los Angeles Kaliforniassa Yhdysvalloissa. Pelin oikeudenkäynnit perustuvat japanilaiseen tuomioistuimeen, mutta pelin käännösryhmä onnistui selittämään erilaisuudet aikaeron aikana tapahtuneiden muutosten avulla.

## Päähahmot

* **Phoenix Wright** (), lempinimeltään Nick, 24, on piikikästukkainen (häntä on kutsuttu piikkisikapääksi) puolustusasianajaja, joka on ottanut elämäntehtäväkseen syyttömien vapauttamisen. Tässä pelissä hän on vastavalmistunut ja joutuu ensimmäisen kerran puolustautumaan oikeudessa. 
* **Mia Fey** (), 27, on Phoenixin opettaja, pomo ja lakitoimiston omistaja. Hän toimii ensimmäisessä luvussa Phoenixin apuna, mutta hänet murhataan toisen luvun alussa. Hän onnistuu kuitenkin auttamaan Phoenixia henkimaailman kautta.
* **Maya Fey** (), 17, on Mian pikkusisko. Hän on meedio, joskaan ei vielä aivan täysinoppinut. Hän pystyy kuitenkin toisinaan ottamaan yhteyden Mian henkeen. Maya on suuri toimintatelevisiosarjojen ystävä.
* **Dick Gumshoe** (), 30, on murharyhmän poliisietsivä, hyväntahtoinen mutta ei aina kovin fiksu. Hän kunnioittaa Edgeworthia syvästi.
* **Winston Payne** (), 52, on Phoenix Wrightin ensimmäisen tapauksen syyttäjä. Hän toimii aloitussyyttäjänä jokaisessa Ace Attorney -pelissä.
* **Miles Edgeworth** (), 24, on Phoenixin ja Larryn lapsuudenystävä, joka toimii nykyisin syyttäjänä ja siten Phoenixin kilpailijana. Hän on syyttäjänä luvuissa 2,3 ja 5. 
* **Manfred von Karma** (), 65, on toiminut syyttäjänä jo yli 40 vuotta eikä ole hävinnyt kertaakaan. Hän uskoo vain täydellisyyteen ja tekee mitä tahansa saadakseen syyllisen tuomituksi. Hän on Edgeworthin opettaja ja toimii syyttäjänä luvussa 4.
* **Larry Butz** (), 23, on Phoenixin ja Edgeworthin lapsuudenystävä, jolla on koko ikänsä ollut taipumus joutua ongelmiin. Tämä ei kuitenkaan johdu pahasta tahdosta, vaan hänen erityisen huonosta onnestaan.
* **Judge** (), 48, eli tuomari, on kaljupäinen ja parrakas mies. Hän luonnollisesti on paikalla jokaisessa oikeudenkäynnissä. Tuomari päättää miten oikeudenkäynti etenee ja lyö vasarallaan pöytää mikäli huoneessa metelöidään. Häntä puhutellaan sanoin *your honor*, korkeutenne.

## Aiheesta muualla
* 
* 
*Pelin kotisivut  
*http://www.capcom.co.jp/ds_saiban/
Elämä idiootin kanssa

**Elämä idiootin kanssa** op. 219 () on Alfred Schnittken säveltämä kaksinäytöksinen ooppera, jonka libreton kirjoitti Viktor Jerofejev samannimiseen novellinsa pohjalta. Ooppera valmistui vuonna 1991 ja sai ensi-iltansa Amsterdamin *Het Muziektheaterissa* 14. huhtikuuta 1992.

Oopperan tapahtumat sijoittuvat Neuvostoliittoon, jossa päähenkilö ja hänen vaimonsa kutsuvat kotiinsa asumaan mielisairaalasta tulleen "idiootin". Tarina kuvaa neuvostoelämää satiirisesti.

## Lähteet
* www.expergo.org 
* www.schirmer.com
* www.boosey.com
Juha Salo (ralliautoilija)

**Juha Salo** (s. 28. helmikuuta 1976) on suomalainen ralliautoilija.

Salo on kymmenkertainen rallin Suomen-mestari. Arctic Lapland Rallyn eli Tunturirallin Salo on voittanut kuusi kertaa. Salon kartanlukijana ovat toimineet muun muassa Marko Mikkola, Petri Keto, Mika Stenberg, Tomi Tuominen ja Marko Salminen sekä Kristian Temonen. Juha Salon ensimmäinen kilpailu oli Black Rocket -ralli Janakkalassa vuonna 1994. Juha Salo edustaa Karkkilan urheiluautoilijoita ja asuu Karkkilassa.

Syyskuussa 2023 Salo kertoi lopettavansa ajamisen SM-sarjassa. Hän on saavuttanut urallaan 10 kertaa SM-kultaa, seitsemän SM-hopeaa ja kaksi SM-pronssia.

## Saavutukset
* 1996 Nuorten suomenmestari (Toyota Starlet)
* 1998 SM 2. (ryhmä n, Opel Astra)
* 2002 Suomenmestari (ryhmä N, Mitsubishi Lancer Evo VII)
* 2003 SM 2. (ryhmä N, Mitsubishi Lancer Evo VII)
* Ryhmä N 1. Neste Rally Finland
* 2004 Suomenmestari (ryhmä N, Mitsubishi Lancer Evo VII)
* 2005 Suomenmestari (ryhmä N, Mitsubishi Lancer Evo VIII MR)
* 2006 SM 3. (ryhmä N, Mitsubishi Lancer Evo IX)
* 2007 SM 2. (ryhmä N, Mitsubishi Lancer Evo IX)
* 2008 Suomenmestari (ryhmä N, Mitsubishi Lancer Evo IX)
* 2009 SM 2. (ryhmä N, Mitsubishi Lancer Evo X)
* 2010 Suomenmestari (ryhmä N, Mitsubishi Lancer Evo X)
* 2011 Suomenmestari (ryhmä N, Mitsubishi Lancer Evo X R4)
* 2012 SM 2. (Mitsubishi Lancer Evo X R4)
* 2013 Suomenmestari (SM1, Mitsubishi Lancer Evo X R4)
* 2014 SM 3. (Mitsubishi Lancer Evo X / IX R4)
* 2015 Suomenmestari (SM1, Peugeot 208 T16 R5)
* 2016 Suomenmestari (SM1)

## Lähteet
*Salon tilastoja 

### Viitteet

## Aiheesta muualla
*Juha Salon sivusto
Soi kesätuuli sydämessäin

**Soi kesätuuli sydämessäin** on Rexin vuonna 1997 julkaistu albumi.
## Kappaleet
# Soi kesätuuli sydämessäin - Säv. & san. Raimo Kero, sov. Kari Salli & Raimo Kero - 4'49
# Pelimannin tuijotus - Säv. & san. Raimo Kero, sov. Kari Salli & Raimo Kero & Mauno Järvelä - 3'01
# Tahitin taivas - Säv. Raimo Kero, san. Kari Jalkanen, sov. Kari Salli - 3'03
# Oikea luonnotar - Säv. & san. Raimo Kero, sov. Kari Salli - 3'40
# Onko aikaa ollut ennen sua - Säv. Raimo Kero, san. Hannele Kalliokoski, sov. Kari Salli - 3'01
# Nuo vihreet silmät - Säv. Raimo Kero, san. Hannele Kalliokoski, sov. Kari Salli - 3'40
# Voi miten sua rakastan - Säv. Raimo Kero, san. Jorma Toiviainen, sov. Kari Salli - 3'06
# Hevoseton mies - Säv. & san. & sov. Raimo Kero - 4'15
# Tanssi Maraia *(Santa Maria)* - Säv. G. de Angelis, M. de Angelis, suom. san. Raul Reiman, sov. Kari Salli - 3'32
# Kastui pensas taas - Säv. Raimo Kero, san. Hannele Kalliokoski, sov. Kari Salli - 3'35

## Lähteet
* CD-levy Selecta SECD-103 (Ensio Music Ltd., 1997)
Jouni Ampuja

**Jouni Ampuja** (s. 18. kesäkuuta 1975) on suomalainen ralliautoilija. Hän saavutti urallaan hopeaa nuorten SM-sarjassa vuonna 1997, aikuisten SM-pronssia alle 2000-kuutioisten N2-luokassa kaudella 1998, SM-hopeaa N-ryhmässä kaudella 2001 ja kaksi kertaa SM-hopeaa A-ryhmässä kausilla 2004 ja 2005. Ampuja osallistui viiteen rallin MM-sarjan osakilpailuun, joista kaikki olivat Suomen ralleja. Toistaiseksi viimeisen rallinsa Ampuja ajoi vuonna 2010 Virossa.

Ralliuransa jälkeen Ampuja on toiminut Toyota Gazoo Racingin nuorten japanilaiskuljettajien haastajaryhmän vetäjänä.

Ralliautoilun lisäksi hän on intohimoinen jääkiekon harrastaja.

## Lähteet
Ljungby

**Ljungby** on Etelä-Ruotsissa sijaitsevan Ljungbyn kunnan keskustaajama. Se kuuluu Kronobergin lääniin ja Smålandin maakuntaan. Taajamassa oli vuoden 2010 lopussa 15 205 asukasta.

Ljungbyn pitäjään perustettiin Ljungbyn epäitsenäinen kauppala (ruots. *municipalköping*) vuonna 1829. Vuonna 1900 epäitsenäisestä kauppalasta tehtiin taajaväkinen yhdyskunta Ljungbyn maalaiskunnan sisälle. Taajaväkinen yhdyskunta sai verotusoikeuden ja oman tuomioistuimen. Vuonna 1936 koko maalaiskunta muutettiin Ljungbyn kaupungiksi. Vuoden 1952 kuntauudistus ei vaikuttanut Ljungbyn kaupunkiin, mutta vuoden 1971 kuntauudistuksessa kaupungista ja useasta lähikunnasta muodostettiin nykyinen Ljungbyn kunta.

Ljungbyn kaupungin entinen vaakuna on nykyään Ljungbyn kunnan käytössä.

Ljungbyssä on Smålänningen-lehden toimitus.


Kuva:Ljungby vapen.svg|Ljungbyn kaupungin vaakuna.


## Väestönkehitys

## Lähteet

## Aiheesta muualla
Michael Graves

**Michael Graves** (9. heinäkuuta 1934 Indianapolis, Indiana – 12. maaliskuuta 2015 Princeton, New Jersey) oli yhdysvaltalainen arkkitehti. Leikkisästä post&shy;modernis&shy;mistaan tunnettu Graves luettiin uransa alussa mukaan New York Five -ryhmään ja 1980-luvulla Memphis-ryhmään.

## Elämäkerta

Graves syntyi Indianapolisissa. Hän opiskeli Cincinnatin ja Harvardin yliopistoissa. Uransa alkuvaiheessa hän suunnitteli kotiosavaltioonsa Indianaan kaksi merkittävää pientaloa, Hanselmann Housen (1967) ja Snyderman Housen (1972), molemmat vielä modernismin tyylillä. 1970-luvun lopulla hän vaihtoi tyyliä kiinnostuttuaan Välimeren vanhojen kulttuurien tuotoksista antiikin Kreikasta renessanssin Italiaan. Syntyi muun muassa kaksi palatsimaista miljonäärihuvilaa New Jerseyn osavaltioon. Vuonna 1977 valmistui Fargo-Moorheadin ”kulttuurisilta”, joka yhdistää kaksi pikkukaupunkia Pohjois-Dakotan ja Minnesotan rajalla ja tarjoaa samalla tilat niiden yhteiselle taidemuseolle ja kulttuurikeskukselle. Gravesin läpimurto uuden tyylin edustajana oli vuonna 1982 Oregonin Portlandiin valmistunut virastotalo. Myös Gravesin Lousvilleen suunnittelema ja vuonna 1985 valmistunut Humana-yhtiön pääkonttori on merkittävä postmodernistisen arkkitehtuurin esimerkki.

Graves suunnitteli muun muassa huonekaluja Target-tavarataloketjulle sekä useita rakennuksia niin Yhdysvaltoihin kuin ulkomaillekin.

Graves oli professori Princetonin yliopistossa. Hän oli viimeisinä vuosinaan halvaantunut vyötäröstä alaspäin. Vamma oli seurausta vuonna 2003 sairastetusta infektiosta, joka oli mahdollinen bakteerimeningiitti.

Graves sai vuonna 1999 kansallisen taidepalkinnon ja vuonna 2001 Yhdysvaltain arkkitehti-instituutin kultamitalin.

Graves kuoli 80-vuotiaana kotonaan New Jerseyn Princetonissa 12. maaliskuuta 2015.

## Kuvagalleria

Tiedosto:HumanaBuilding1.jpg|Humana Building, Louisville 1985.
Tiedosto:Disney studios burbank team disney building buena vista.jpg|Disneyn studiot Kalifornian Burbankissa.
Tiedosto:Graves kittel 1984.jpg|Viheltävä vesipannu, Alessi 1984.
Tiedosto:Wiggins Park Marina 1 Port Ctr (Camden).JPG|Delawarejoen satamavirasto, Camden, New Jersey.
Tiedosto:Penn Avenue, O’Reilly Theater, CLO Cabaret, Cultural District, Pittsburgh, 2015-05-10.jpg|O’Reilly-teatteri, Pittsburgh, Pennsylvania.


## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
### Viitteet

## Aiheesta muualla

* Viralliset sivut
Provisual

**Provisual Oy** on vuonna 1994 perustettu suomalainen viestintä- ja markkinointitoimisto sekä tuotantoyhtiö. Nykyisin yhtiö keskittyy e-lehti-ja e-manuaalipalveluiden Ezette tuottamiseen.    

Ennen yhtiö on toiminut lähinnä populaarikulttuuria käsittelevien sisältöjen tuottajana ja keskittynyt HoReCa- ja kulttuurialan palvelemiseen. Provisual paneutuu imagon rakentamiseen, markkinointistrategioiden kehittämiseen ja tuotteiden lanseeraukseen sekä digitaalisten että perinteisten viestintäratkaisujen kehittämiseen. Provisualin asiakkaita ovat esimerkiksi Extreme Duudsonit, Yle, MTV, Live Nation ja Sony Music.    

Provisualin toimisto sijaitsee Helsingissä Pasilassa Rahakamarinportti 3B:ssä.   

## Palkintoja ja tunnustuksia
*Femma gaala 2014: Alkoholipolitiikka. Tunnustus Tolkku käteen alkoholiverotuksessa kampanjoista vapaamaan alkoholipolitiikan puolesta.
*Emma-gaala 2003: Provisualin BMG:lle tuottama Don Huonot - Olimme kuin Veljet -DVD oli vuoden 2003 voittaja perinteisessä Emma-gaalassa.
*Europrix 2002: Pixoffille Europrix 2002 laatuleima (The Official EUROPRIX 2002 Quality Seal). 
*Media & Message 2002: Pixoff.net voitti kultaa Media & Message 2002 -kilpailun "Viihde ja kulttuuri " -sarjassa sekä koko tapahtuman Grand Prix'n pääpalkinnon. Tunnustusta Pixoff sai myös "Paras uusi jakelumuoto" kunniakirjoin.
*Rekaksois.com 2002: Vuoden kulttuurityö: PIXOFF.net.
*Venla 2002: Hassisen Kone - 20 vuotta myöhemmin -konserttitaltioinnille (Eastpop2000) myönnettiin vuoden 2002 Venla "Paras musiikkiohjelma" -palkinto. 
*MindTrek 2000: Yleisön Ykkönen -sarjan voittaja www.eastpop.com

## Aiheesta muualla
*www.provisual.fi
Ruijanpallas

**Ruijanpallas** (*Hippoglossus hippoglossus*) on kampelakala, joka elää pohjoisella Atlantilla. Ruijanpallas on yksi suurimmista kampelakaloista, ja se voi kasvaa jopa kolme metriä pitkäksi ja 320-kiloiseksi. 

## Levinneisyys
Ruijanpallas esiintyy Euroopassa Biskajanlahdelta Huippuvuorille ja Islantiin, Pohjois-Amerikassa Virginiasta Labradoriin ja Keski-Grönlantiin. Se elää rannikoiden läheisyydessä ja mannerjalustan reunan tuntumassa aina kahden kilometrin syvyyteen. Ruijanpallasta tavataan satunnaisesti myös Kattegatissa ja Juutinraumassa.
 

## Ravinto ja elintavat
Ruijanpallas käyttää ravintonaan pääasiassa muita kaloja, mutta syö myös äyriäisiä ja mustekaloja.

Päivät ruijanpallas viettää pohjalla, mutta liikkuu yöaikaan uiden ja saalistaen ravintoa. Se voi myös vaeltaa pitkiäkin matkoja paikalta toiselle.

Ruijanpallas tulee sukukypsäksi 5–7 vuoden iässä, koiraat noin 55 senttimetrin ja naaraat yli metrin pituisina. Kutu tapahtuu talviaikaan syvässä (300–700 m) vedessä, mutta nuoret kalat kasvavat lähempänä rannikkoa 20–60 metrin syvyydellä.

## Kanta ja kalastus
Aikaisemmin ruijanpallas oli tärkeä ruokakala. Se on myös urheilukalastuksen himoittu kohde. Ennen 1960-luvun puoliväliä vuotuiset saaliit olivat 10 000–15 000 tonnin luokkaa. Liikakalastuksen ja hitaan lisääntymisen takia kanta on romahtanut ja laji on erittäin uhanalainen koko levinneisyysalueellaan. 2000-luvun alussa saaliit ovat olleet alle 2 000 vuositonnin, josta yli puolet Norjan pyyntiä.

## Lähteet
Rexi (albumi)

**Rexi** on Rexin vuonna 1995 julkaistu albumi. 

## Kappaleet
Kaikki kappaleet säveltänyt Raimo Kero sekä sovittanut Kari Salli, ellei toisin mainittu.

# 
# 
# 
# 
# 
# 
# 
# 
# 
# 

## Kokoonpano
* Kari Salli
* Vesa Torppa
* Napoleon-yhtye: Timo Salmela, Ismo Irva, Ari Kulju, Raimo Kero
* Järvelän Pelimannit kappaleessa 7
* Kuoro: Anita Pajunen, Aimo Jaara ja Jari Laasanen kappaleessa 1

## Lähteet
* CD-levy Selecta SECD-089 (Ensio Music Ltd., 1995)
George Cukor

**George Dewey Cukor** (7. heinäkuuta 1899 New York City, New York, Yhdysvallat &ndash; 24. tammikuuta 1983 Los Angeles, Kalifornia, Yhdysvallat) oli yhdysvaltalainen elokuvaohjaaja, jonka tunnetuin ohjaustyö lienee *[[My Fair Lady (elokuva)|My Fair Lady]]* vuodelta 1964. Hänet palkittiin ohjauksesta Oscarilla.

## Elämä ja ura

Cukor syntyi 7. heinäkuuta vuonna 1899 New York Cityssä. Hänen vanhempansa olivat unkarilaisia siirtolaisia. Cukor kiinnostui jo varhain teatterista, ja vuonna 1917 hän haki ja pääsi töihin chicagolaiseen teatteriin. Kolmen vuoden ajan hän keräsi kokemusta alalta, ja työskenteli sitten seitsemän vuotta omassa yhtiössään New Yorkissa. Hän oli mukana myös muutamassa Broadway-tuotannossa. 

Vuonna 1929 Cukor lähti Hollywoodiin työskennelläkseen uuden elokuvatrendin, äänielokuvan, parissa. Ensimmäiset vuodet hän työskenteli lähinnä apuohjaajana Paramountilla. Ensimmäisen kokonaan oman ohjaustyönsä hän teki elokuvassa *Hänen vaimonsa moraali* vuonna 1931. Elokuvan pääosassa oli Tallulah Bankhead.

Vuonna 1932 Cukor sai sopimuksen RKO Studios -elokuvayhtiöön, jossa hänen uransa alkoi kukoistaa. Hän ohjasi muun muassa elokuvat *What Price Hollywood?* (1932) ja *Romeo ja Julia* (1936),  ja työskenteli yhteistyössä Katharine Hepburnin kanssa elokuvissa *Erokirja* (1932) ja *Pikku naisia* (1933). Greta Garbon kanssa hän työskenteli vuonna 1936 valmistuneen elokuvan *[[Kamelianainen (vuoden 1936 elokuva)|Kamelianainen]]* merkeissä.

Cukor palkattiin myös ohjaamaan elokuva *[[Tuulen viemää (elokuva)|Tuulen viemää]]* vuonna 1937 ja hän työskenteli elokuvan esivalmistelujen parissa lähes kaksi vuotta. Kolme viikkoa ennen kuvausten alkua hänet korvattiin toisella ohjaajalla. Cukor kuitenkin jatkoi elokuvan parissa ja valmensi elokuvan päätähteä Vivien Leightä kuvausten ulkopuolella.

Vuonna 1939 Cukor teki elokuvan *[[Naiset (vuoden 1939 elokuva)|Naiset]]*, joka on kuuluisa siitä, että siinä esiintyy ainoastaan naisia. Mukana olivat muun muassa Joan Crawford ja Norma Shearer. Crawfordin kanssa Cukor teki yhteistyötä vielä kahden elokuvan verran. 

Vuonna 1964 Cukor voitti parhaan ohjauksen Oscarin elokuvasta *[[My Fair Lady (elokuva)|My Fair Lady]]*. Sen pääosassa nähtiin Audrey Hepburn. Cukorin viimeiseksi elokuvaksi jäi vuonna 1981 valmistunut *Rikas ja kuuluisa*. Hän kuoli kaksi vuotta myöhemmin 24. tammikuuta 1983.

## Filmografia

## Katso myös
*:Luokka:George Cukorin ohjaamat elokuvat

## Lähteet

## Aiheesta muualla
*
*George Cukor Elonetissä
Ville-Pertti Teuronen

**Ville-Pertti Teuronen** (s. 17. lokakuuta 1977) on suomalainen ralliautoilija.

Teuronen on osallistunut yhdeksään MM-rallin osakilpailuun, joista suurin osa on ajettu vuonna 2003 Suzukin autolla. Samana vuonna hän sijoittui junioreiden MM-sarjassa kuudenneksi.

## Lähteet

*Teurosen tilastoja
Vasankari

**Vasankari** on kylä Kalajoen kaupungissa Pohjois-Pohjanmaan maakunnassa, valtatien 8 varrella noin 10 kilometriä Kalajoen kaupungista pohjoiseen. Vasankari kuului aluksi Pohjankylään, mutta erotettiin omaksi kyläkseen 1870-luvulla ja ensimmäiset asukkaat Vasankariin ovat saapuneet jo 1500-luvulla. Vuonna 2003 Vasankarissa oli noin 65 taloutta ja 180 asukasta, joista alle 18-vuotiaita oli noin neljäsosa.

## Elinkeinot

Vasankarin perinteisiä elinkeinoja ovat maanviljelys, karjanhoito ja kalastus. Maatalousyrittäjät ovat vähentyneet, mutta tilakoot suurenneet - viljelysmaat ovat nykyään muutamien isäntien viljeltävinä. Turkistarhausta on Vasankarissa jonkin verran.

## Harrastukset

Vasankarissa on paljon harrastusmahdollisuuksia monille eri ikäluokille. Nuoret voivat käydä pelaamassa kesällä jalkapalloa ja talvella jääkiekkoa kyläkoulun jalkapallokentällä ja kaukalossa. Vasankarin nuorisoseuralla voi myös pelata salibandyä, koripalloa tai lentopalloa, vuodenajasta riippumatta. Nuorisoseuralla järjestetään joka viikko naisten ja miesten jumpat (ei kesäisin). Vasankarissa on myös kaksi satamaa,  toinen  eteläosassa ja toinen pohjoisosassa. Merellä voi kalastaa, veneillä, uida ja kevättalvella hiihtää. Metsissä voi metsästää, marjastaa ja sienestää. Pyöräilyä voi harrastaa pyöräteillä, metsäautoteillä, kyläteillä ja rantateillä. Kesäisin voi myös käydä uimassa, kylästä löytyykin paljon hiekkarantoja.

## Luonto

Vasankarin luonnon keskeisenä osana on meri sekä sen hiekka- ja kalliorannat ja muutamat kalliosaaret. Jonkin verran on säilynyt vanhoja kalamajoja muistona menneestä kalastuskulttuurista. Yhteisiä uimarantoja on Puskarannassa, Hirsikarilla, Mannikarilla ja Vasankarin Lipissä. 

## Lähteet
*  Vasankarin kylän internetsivut 

## Aiheesta muualla
*  Vasankarin kylän internetsivut 
* Kalajoen kaupungin internetsivut
Termi (matematiikka)

**Termi** voi matematiikassa olla jokin luku, muuttuja, funktio tai jokin edellä mainittujen tulo, joka on osa summalauseketta. 

Polynomi koostuu termien summasta.  Monomi koostuu yhdestä, binomi kahdesta ja trinomi kolmesta termistä. 

Esimerkkinä trinomin
:2 + 5x + (-12)x^3
kolme termiä ovat 2, 5*x* ja −12*x*3.

Esimerkki lausekkeesta, jossa on kaksi termiä ja joka ei ole polynomi, on
:y = \sin(2\pi x) + \cos(7\pi x+ 1).

## Lähteet
SDTV

**SDTV** eli **vakiopiirtotelevisio** (standardipiirto, englanniksi Standard-definition television), tarkoittaa television kuvan siirto- ja esitystekniikkaa, joka käyttää PAL-, NTSC- ja SECAM-tekniikan kuvatarkkuutta, mutta ei pysty esittämään HDTV:tä eli teräväpiirtosignaalia. Käsite tarkoittaa digitaalisen television lähetyksiä, joiden kuvatarkkuus on sama kuin analogisissa TV-lähetyksissä.

## SDTV Suomessa
Suomessa olevat maanpäälliset digitaaliset lähetykset käyttävät pääosin HDTV-tekniikkaa ja SD-tekniikka tulee jäämään pois vuosien 2024-2025 aikana. Digita vastaa kuvan lähettämisestä maanpäällisesti DVB-T:nä. SD-tekniikassa kuvasignaali vastaanotetaan vastaanottajan digitaalisovittimessa ja muunnetaan PAL-standardin kuvaksi, joka siirretään yleensä scart-johdon kautta televisioon. Lähetyksen kuvasuhde on yleensä 4:3, mutta sama kuva voidaan myös TV:n näytöllä skaalata 16:9-kuvasuhteeseen, jos lähetys käyttää 16:9-kuvasuhdetta. Euroopassa digitaalinen SDTV käyttää DVB-standardia.

## SDTV:n ominaisuuksia
Digi-SDTV:n kuvanlaatu saattaa olla DVD:n kuvanlaatua hieman heikompi. Kuvan pakkausmenetelmä on sama, mutta DVD:llä kuvan bittivirta voi olla 9,8 Mbit/s, kun taas SDTV-multipleksissä sen bittivirta on asetettu vaihtelevasti 2–6 Mbit/s. Molemmat käyttävät MPEG-2-pakkausalgoritmia.

SDTV:n (vakiopiirron) ja HDTV:n (teräväpiirron) erona on se, että SDTV:n kuvan kuvatarkkuus on pienempi, ja siksi se vie vähemmän tilaa. Digitaalisen signaalin pakkauksen ansiosta lähetysasemat voivat lähettää useaa SDTV-ohjelmaa samanaikaisesti yhden HDTV-ohjelman sijaan. Tulevaisuudessa voidaan sisältöä mahdollisesti jakaa tietoverkkojen avulla; silloin ryhmälähetyksen avulla käyttäjille voidaan tarjota heidän haluamaansa sisältöä tilauksesta.

## Katso myös
* Digitaalitelevisio
* Digitaalisovitin
* PAL, NTSC, SECAM
* DAB
* MPEG
* HDTV

## Lähteet
Nam Le

**Nam Thien Le** (s. 10. syyskuuta 1980 Irvine, Kalifornia) on yhdysvaltalainen pokeriammattilainen. WPT-voittaja Tuan Le opetti Namille pokerinpeluun. He eivät samasta sukunimestään huolimatta ole sukua.

Nam Len suurin turnausvoitto on World Poker Tourin neljännen kauden Bay 101 Shooting Star -turnauksen voitto 3. maaliskuuta 2006. Sen ykköspalkinto oli 1&nbsp;198&nbsp;300 dollaria. WSOP:ssä Len toistaiseksi paras sijoitus on 2000 dollarin no limit hold'em -turnauksen 401&nbsp;647 dollarin arvoinen kakkostila vuodelta 2006. Vuonna 2007 hän oli WSOP:n 1&nbsp;500 dollarin no limit -turnauksen 2&nbsp;541 osallistujan joukossa kolmas ansaiten 239&nbsp;230 dollaria.

Marraskuussa 2007 Nam Le voitti World Poker Finalsin 910 dollarin turnauksen ja 145427 dollaria. Vuonna 2008 hän oli WPT-kiertueella rahasijoilla kuusi kertaa ollen neljäs L.A. Poker Classicissa (palkintosumma 411&nbsp;470 dollaria) ja toinen 6th Annual Festa Al Lago Classicissa (943&nbsp;215 dollaria). Samana vuonna hän myös voitti APPT Macaun high rollers eventin ansaiten 3,7 miljoonaa Hongkongin dollaria. Seuraavana vuonna hän oli vastaavassa turnauksessa kakkosena.

Syyskuussa 2010 Nam Len pokeriuran turnausansiot ylittivät 6,0 miljoonaa dollaria. Hän asuu Huntington Beachilla, Kaliforniassa.

## Lähteet

## Aiheesta muualla
* PokerPages.com:n profiili 
* WPT:n profiili
*
Japaninmarjakuusi

**Japaninmarjakuusi** (*Taxus cuspidata*) on marjakuusiin kuuluva havupensas. Se kasvaa neljän metrin korkuiseksi ja on muodoltaan leveän kartiomainen. Neulaset ovat kiiltävän tummanvihreitä ja lyhyitä. Ne ovat myös litteitä ja alapuolelta vaaleampia. Kasvi on kokonaan myrkyllinen, lukuun ottamatta emikasvin punaista siemenvaippaa .

## Kasvupaikka ja levinneisyys
Japaninmarjakuusi viihtyy varjoisilla ja puolivarjoisilla paikoilla. Aurinkoisemmilla paikoilla sen neulaset muuttuvat ruskeiksi. Kasvupaikan tulisi olla myös tuulilta suojattu. Vanhempana se pärjää kuitenkin avoimemmillakin paikoilla. Maaperän pitäisi olla kalkittu ja läpäisevä multamaa. Alun perin laji on kotoisin nimensä mukaisesti Japanista. Se kasvaa myös Sahalinilla, Kiinassa Amurin alueella ja Mantšuriassa, mutta ei Koreassa. Suomessa laji menestyy Oulun seudulla asti.

Laji on vähemmän mereisen ilmaston puu kuin vaikkapa euroopanmarjakuusi. Nämä kaksi marjakuusilajia on vaikea erottaa toisistaan, mutta käytännössä Suomessa ei paljoakaan euroopanmarjakuusia kasvateta.

## Käyttö
Japaninmarjakuusi soveltuu hyvin viherrakentamiseen sekä yksittäis- että ryhmäpensaaksi. leikattuihin pensasaitoihin. Toisin kuin monet muut havukasvit, se kestää leikkaamista hyvin. Pensasaidan vaarana ovat kuitenkin hyvin kylmät talvet, jotka palelluttavat osan taimista. Erityisesti kovat pakkastalvet saavat aikaan vahinkoja, mutta marjakuuset kelpaavat myös hirville.

## Lähteet

## Aiheesta muualla
* Laji.fi: Japaninmarjakuusi (''Taxus cuspidata'')
* Arboretum Mustila: Japaninmarjakuusi (''Taxus cuspidata'') 
* Centre for Agriculture and Biosciences International (CABI): Taxus cuspidata (Japanese yew)
Viherkuultomonni

**Viherkuultomonni** (*Schilbe mystus*) on n. 35&nbsp;cm:n pituinen kala, jonka toinen selkäevä puuttuu. Se on sukua sundanlasimonnille (*Kryptopterus bicirrhis*) ja on nuorena läpinäkyvä, mutta muuttuu vanhemmiten hopeanhohtoiseksi ja läpinäkymättömäksi. Sitä pyydetään kotiseudullaan ruokakalaksi, mutta pidetään varsinkin nuorena myös akvaariossa.

## Levinneisyys
Viherkuultomonnin luontainen esiintymisalue kattaa Afrikan itä-, keski- ja länsiosan joet ja järvet.

## Ravinto
Viherkuultomonni on lihansyöjä, joka saalistaa pikkukaloja ja selkärangattomia, esimerkiksi hyttysten toukkia.

## Lähteet

## Aiheesta muualla
*
Taleggio (juusto)

**Taleggio** on italialainen lehmän täysmaidosta valmistettu runsasrasvainen juusto. Juusto on saanut nimensä Lombardiassa Italian Alpeilla sijaitsevan Taleggion laakson mukaan.

## Ominaisuudet
Taleggio painaa 1,7–2,2 kg. Se on neliön muotoinen ja litteähkö. Rakenne on tiivis ja tasainen. Sisus pehmenee kypsyessään. Ohut, pehmeä kuori saa puna-oranssin värinsä pinnalla kasvavien mikrobien ansiosta. Juuston pinnalla on usein myös harmaanvihreää homekasvustoa. Oikein kypsyneessä juustossa home on levittäytynyt epätasaisesti, juustomuotissa olleiden kuvioiden mukaisesti.

Taleggiossa on rasvaa vähintään 48 % kuiva-aineesta (noin 25 % kokonaispainosta).

## Alkuperä
Taleggio-juusto mainitaan 1200-luvulta peräisin olevissa teksteissä, mutta alueella on valmistettu juustoa jo paljon varhaisemmassa vaiheessa.
 
Taleggiolla on ollut EU:n suojattu alkuperänimitys (SAN) vuodesta 1996 lähtien. Kasvaneen kysynnän vuoksi juustoa valmistetaan nykyisin myös Taleggion laakson ulkopuolella. Lain mukaan Taleggio-nimeä saa käyttää juustosta, joka on valmistettu seuraavissa maakunnissa: Bergamo, Brescia, Como, Cremona, Lecco, Lodi, Milano, Pavia, Novara ja Treviso. Myös maidon on oltava peräisin näiltä alueilta.

## Lähteet
* http://www.taleggio.it/
Koristearonia

**Koristearonia** (*Aronia* × *prunifolia*) on koristepensas. Se kasvaa pari metriä korkeaksi. Kasvupaikaksi sopii parhaiten aurinkoinen tai puolivarjoinen paikka ja laji menestyy lähes koko Suomessa. Pensas kukkii alkukesällä valkoisin kukin. Lehdet saavat syksyllä voimakkaan punaisen värin. Mustat parkkihappoa sisältävät marjat ovat syötäviä. Pensas ei kuki eikä tuota marjoja leikkausvuonna.

## Lähteet
* 

## Aiheesta muualla
*Suomen Lajitietokeskus: Koristearonia (''Aronia'' ×''prunifolia'')
*Kekkilä: Koristearonia (''Aronia'' × ''prunifolia'')
*ITIS: ''Aronia'' X ''prunifolia'' 
*United States Department of Agriculture (USDA): ''Aronia'' ×''prunifolia''
Inversio-ongelma

**Inversio-ongelma** eli käänteisongelma tarkoittaa matematiikassa ja luonnontieteissä ongelmaa, jossa tavoitteena on päätellä epäsuoran mittauksen perusteella joitakin ominaisuuksia tutkittavasta kappaleesta. Sana inversio tarkoittaa suomeksi päinvastaista, peilikuvaa tai käänteistä. Inversio-ongelma tarkoittaakin ongelmaa, joka on vaikeampi ratkaista ”takaperin” kuin ”etuperin”. Hyvä esimerkki inversio-ongelmasta on kameralla kuvan ottaminen: Ennen kuvan ottoa on helppo nähdyn maiseman avulla ennustaa millainen kuvasta tulee, mutta jälkeenpäin kuvaa katsomalla ei voi suoraan kertoa maiseman kaikkia yksityiskohtia, varsinkaan kappaleiden kolmiulotteisia muotoja ja etäisyyksiä. Osa tiedosta on siis hävinnyt. Inversio-ongelmien terminologiassa tavallista ”etuperin” laskettua ongelmaa kutsutaan *suoraksi ongelmaksi.*

## Esimerkkejä inversio-ongelmista
Inversio-ongelmia tavataan monenlaisten mittausten yhteydessä. Lääketieteessä tomografisten kuvausmenetelmien käyttö vaatii käänteisongelman ratkaisemista. Tällaisia menetelmiä ovat esimerkiksi tietokonetomografia tai impedanssitomografia. Seismologiassa maapallon rakennetta voidaan selvittää mittaamalla seismisten aaltojen kulkuaikoja maapallon läpi. Tässäkin on kyse käänteisongelmasta.** Myös ilmakehätieteissä erilaisiin mittauksiin liittyy paljon käänteisongelmia. Esimerkiksi hiilinielujen ja -lähteiden mittaaminen satelliitin avulla sisältää käänteisongelmien ratkaisemista.  

## Huonosti asetettu ongelma
Tyypillisesti matematiikassa ongelmat ovat hyvin asetettuja. Matemaatikko Jacques Hadamardin kehittämien ehtojen mukaan ongelma on hyvin asetettu, jos kaikki seuraavat ehdot täyttyvät:
*ongelmalla on ratkaisu
*ratkaisuja on tasan yksi
*ratkaisu riippuu jatkuvasti annetusta datasta.

Inversio-ongelma on kuitenkin tyypillisesti huonosti asetettu, eli se ei toteuta jotakin yllä olevista ehdoista. Inversio-ongelmalla voi esimerkiksi olla useita ratkaisuja, eli sillä on ratkaisujoukko. Tämä sotii ratkaisun yksiselitteisyyttä vastaan. Esimerkiksi derivaatan inversio-ongelma on integraali, joka tarvitsee annetun informaation ulkopuolelta vakion ollakseen täysin määritelty. Lisäksi ehdoista viimeinen rikkoutuu usein inversio-ongelmissa. Jos inversio-ongelman ratkaisu ei riipu jatkuvasti mittaustuloksesta, se tarkoittaa, että kaksi lähes samaa mittaustulosta voikin vastata hyvin erilaisia mitattavia kappaleita. Tämä on vaikeaa, sillä käytännön mittauksissa on aina virhettä, eli mittaustulos ei ole täysin tarkka. Yllä olevien syiden vuoksi inversio-ongelman ratkaisuun pitääkin usein sisällyttää ennakkotietoja etsityn ratkaisun luonteesta, jotta päästään haluttuun tulokseen. Tätä kutsutaan regularisaatioksi.

## Lähteet

## Aiheesta muualla
*Simopekka Vänskän lisensiaatintyön kuvaus aiheesta 
* Suomen Akatemian julkaisun artikkeli Inversio-ongelmien huippuyksiköstä 
* Suomen inversioseura ry:n verkkosivut
Kinderlandverschickung

**Kinderlandverschickung** (lyh. **KLV**) eli lasten maaseutuevakuointi oli toiseen maailmansotaan liittyvä väestönsuojelutoimi, jossa Saksan suurkaupungeissa asuvat lapset ja imettävät äidit lähetettiin maaseudulle turvaan ilmasodalta ja pommitusuhalta. Prosessi kosketti yhteensä noin kahta ja puolta miljoonaa lasta.

Yleensä siirrot pyrittiin järjestämään siten, että kokonaiset koululuokat ja opettajat siirrettiin samaan leiriin, jotta kouluopetus olisi voinut jatkua. Leirien päiväohjelmaan kuului aamupäivisin tavallista kouluopetusta ja iltapäivisin ulkoleikkejä ja urheilua. Aamupäivisin toimintaa johtivat lasten omat opettajat ja iltapäivisin erilliset, poliittiset joukkueenjohtajat. Tämän lisäksi lapset auttoivat maataloustöissä. Lapset palvelivat myös sijoituspaikkakuntiensa Hitler-Jugendissa ikäluokkiin jaoteltuina.

Samankaltaisia valtion järjestämiä lasten evakuointiohjelmia järjestettiin myös esimerkiksi Japanissa ja Isossa-Britanniassa. Myös Suomesta lähetettiin lapsia muualle (sotalapset).

## Lähteet

## Kirjallisuutta
* Baer, Frank: *Die Magermilchbande.* (Roman.) Albrecht Knaus Verlag, Hamburg 1979. 
* Hermand, Jost: *Als Pimpf in Polen. Erweiterte Kinderlandverschickung 1940–1945*. FiBu 11321, Frankfurt a. M. 1993. 

## Aiheesta muualla
* Darstellung beim Deutschen Historischen Museum mit weiterführenden Dokumenten